**Општина**

**Петровац на Млави**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**О Г Л А Ш А В А**

**бесповратну испоруку минералног ђубрива KAN 27%N**

**из републичких робних резерви**

I Општина Петровац на Млави оглашава бесповратну испоруку 57.000 kg минералног ђубрива KAN 27% N физичким лицима – носиоцима пољопривредног газдинства са територије Општине Петровац на Млави.

II На Јавни позив се може јавити физичко лице – носилац пољопривредног газдинства, које у структури газдинства има пријављене површине под воћем у 2018. години у складу са Правилником о упису у регистар пољопривредних газдинстава и обнови регистрације, као и о условима за пасиван статус пољопривредног газдинства (''Службени гласник РС'' бр.46/2017), са територије општине Петровац на Млави.

III Физичко лице - носилац пољопривредног газдинства које има право на бесповратну испоруку минералног ђубрива KAN 27%N, може да преузме највише 500 kg по хектару, а највише за један хектар пријављене површине под воћем, у складу са Правилником.

IV Право на бесповратну испоруку има физичко лице - носилац пољопривредног газдинства која немају неизмирене обавезе према Општини Петровац на Млави.

V Захтев за преузимање минералног ђубрива KAN 27%N, физичко лице – носилац пољопривредног газдинства поднеће Општини Петровац на Млави почев од 5 новембра до 20 новембра 2018. године, на Обрасцу – Захтев за бесповратну испоруку минералног ђубрива (у даљем тексту: захтев), објављеном на сајту општинеПетровац на Млави.

Захтев из претходног става физичко лице - носилац пољопривредног газдинства, може поднети:

- Општини Петровац на Млави;

- преко месних заједница.

Физичко лице- носилац пољопривредног газдинства, у захтеву уписује податке о пријављеним површинама под воћем са стањем на дан ступања на снагу закључка Владе РС о бесповратној испоруци минералног ђубрива KAN 27%N, 05 Број: 339-9528/2018 од

11.10.2018. године.

VI Расподела минералног ђубрива KAN 27%N ће се вршити према редоследу пристизања захтева.

VII Физичко лице – носилац пољопривредног газдинства је дужно да преузето минерално ђубриво KAN 27%N искористи искључиво за радове у пољопривреди на површинама пријављеним под воћем, у складу са Правилником.

Захтев за минерално ђубриво KAN 27%N, предати у писарници Општине Петровац на Млави или слати на адресу: Општинска Управа општине Петровац на МлавиСрпских владара 165 12300 Петровац на Млави.